
Aktsiaseltsi Transservis-N

2021.aasta majandusaasta aruande kinnitamine

1. ASJAOLUD JA MENETLUSE KÄIK

Narva linn on AS-i Transservis-N (registrikood 10338071) ainuaktsionär. 

AS Transservis-N juhatus esitas 2021. aasta majandusaasta aruande, sõltumatu vandeaudiitori aruande ja kahjumi katmise ettepaneku ning teeb Narva Linnavalitsusele, kui AS Transservis-N ainuaktsionäride üldkoosolekule, ettepaneku need kinnitada. AS Transservis-N nõukogu kiitis 2021.a majandusaasta aruande heaks. 

AS-i Transservis-N aruandeaasta kahjum moodustas 25 361 eurot, mida pakutakse katta eelmiste perioodide jaotamata kasumi jäägist.
2. ÕIGUSLIKUD ALUSED

Korraldus võetakse vastu kohaliku omavalitsuse korralduse seaduse § 35 lõike 3,   äriseadustiku § 298 lõike 1 punkti 7 ja  § 305 lõike 1 alusel.

3. OTSUS
Narva Linnavalitsus, kui AS Transservis-N (registrikood 10338071) ainuaktsionär otsustab:

3.1. Kinnitada Aktsiaseltsi Transservis-N 2021.aasta majandusaasta aruanne.

3.2. Katta 2021.a kahjum 25 361 eurot eelmiste perioodide jaotamata kasumi jäägist. Kasum peale 2021.a majandusaasta aruande kinnitamist 305 999 eurot jätta jaotamata.
4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

